เรื่องร้องเรียน: เรื่อง การสูบบุหรี่ที่สาธารณะ เช่น ป้ายรถเมล  ทุกวันนี้มีการสูบบุหรี่ไม่เป็นที่เป็นทาง สูบตามใจโดนไม่มีกฎหมายควบคุม  อยากให้มีกฎหมายควบคุมพื้นที่ กทม สูบบุหรี่ ผิดสถานที่มีโทษปรับสูง
การดำเนินการของเจ้าหน้าที่: สำนักอนามัย โดย สำนักงานสุขาภิบาลสิ่งเเวดล้อม ๑.กฎหมายหลักในการควบคุมผลิตภัณฑ์ยาสูบและคุ้มครองสุขภาพของผู้ไม่สูบบุหรี่ คือ พระราชบัญญัติควบคุมผลิตภัณฑ์ยาสูบ พ.ศ. ๒๕๖๐ ซึ่งใช้ในการควบคุมผลิตภัณฑ์ยาสูบหลายประการ ทั้งในด้านการควบคุมการขาย การส่งเสริมการขาย การโฆษณาทั้งในสื่อ หรือ ณ จุดขาย การปรับบรรจุภัณฑ์ และคําเตือน ตลอดจนการกําหนดอายุผู้ซื้อ และใช้ในการคุ้มครองสุขภาพของบุคคลที่ไม่สูบบุหรี่มิให้ได้รับ ผลกระทบจากควันบุหรี่ที่ตนเองไม่ได้สูบ และต่อมาได้มีประกาศกระทรวงสาธารณสุข เรื่อง กําหนดประเภท หรือชื่อของสถานที่สาธารณะ สถานที่ทํางานและยานพาหนะ ให้ส่วนหนึ่งส่วนใดหรือทั้งหมดของสถานที่ และยานพาหนะ เป็นเขตปลอดบุหรี่ หรือเขตสูบบุหรี่ในเขตปลอดบุหรี่ พ.ศ. ๒๕๖๑ ซึ่งเจตนารมณ์ ของประกาศกระทรวงฉบับนี้ คือ กําหนดให้สถานที่สาธารณะ ยานพาหนะ และที่ทํางานทั้งภาครัฐและเอกชน เช่น โรงเรียน โรงพยาบาล เป็นเขตปลอดบุหรี่ทั้งหมด รวมทั้งระยะ ๕ เมตรจากทางเข้าออก สวนสาธารณะ ตลาด ป้ายรถเมล์ หรือปั๊มน้ํามัน เป็นเขตปลอดบุหรี่ทั้งหมด โดยไม่ให้มีเขตสูบบุหรี่ภายในบริเวณที่เป็นอาคาร หรือสิ่งปลูกสร้าง ยกเว้น มหาวิทยาลัย สถานที่ราชการ รัฐวิสาหกิจ หรือหน่วยงานอื่นของรัฐ สนามบิน ที่สามารถจัดให้มีเขตสูบบุหรี่เป็นการเฉพาะได้ ๒. การดําเนินการบังคับใช้กฎหมายตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ ในพื้นที่กรุงเทพมหานคร โดยพระราชบัญญัติดังกล่าวได้กําหนดหมวด ๒ คณะกรรมการควบคุมผลิตภัณฑ์ยาสูบ กรุงเทพมหานคร ให้มีอํานาจหน้าที่ในการดําเนินการให้มีการบังคับใช้กฎหมายควบคุมผลิตภัณฑ์ยาสูบ การคุ้มครองสุขภาพของผู้ไม่สูบบุหรี่ และการบําบัดรักษาและฟื้นฟูสุขภาพของผู้เสพติดผลิตภัณฑ์ยาสูบ ซึ่งคณะกรรมการควบคุมผลิตภัณฑ์ยาสูบกรุงเทพมหานครได้แต่งตั้งคณะอนุกรรมการติดตามการบังคับใช้กฎหมาย เพื่อควบคุมผลิตภัณฑ์ยาสูบกรุงเทพมหานครขึ้น โดยมีสํานักเทศกิจเป็นหน่วยงานหลักในการขับเคลื่อน การดําเนินงาน และหมวด ๖ พนักงานเจ้าหน้าที่ ซึ่งในส่วนของกรุงเทพมหานคร มีข้าราชการในบางตําแหน่ง ได้รับการแต่งตั้งให้เป็นพนักงานเจ้าหน้าที่เพื่อปฏิบัติการตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ และในวันที่ ๓๑ สิงหาคม ๒๕๐๕ ที่ผ่านมา คณะกรรมการควบคุมผลิตภัณฑ์ยาสูบแห่งชาติ ได้มีคําสั่ง ที่ ๗/๒๕๖๕ เรื่อง การมอบหมายพนักงานเจ้าหน้าที่ให้มีอํานาจเปร...
ความเห็นของผู้แจ้ง: การแก้ไขปัญหานี้ยังไม่มีแนวทางแก้ไขที่ชัดเจน เช่น ป้ายเตือนห้ามสูบบุหรี่ยริเวณป้านรถเมล์
พื้นที่: แขวงคลองเตย เขตคลองเตย กรุงเทพมหานคร